Държавен вестник, бр. 18, 2020 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  18
Често в ранните стадии около участъка на втвърдена кожа има пурпурно-виолетов ръб. Това е в 
резултат на възпалителния процес. Постепенно засегнатият участък кожа придобива кафяв, а по-
късно по-бял оттенък. Диагнозата се поставя от опитен лекар и се потвърждава чрез кожна биопсия. 
Линеарната склеродерма засяга лентовидно горните или долни крайници. При процеса се обхващат в 
дълбочина подкожната тъкан, мускулите и подлежащите кости, което води до изоставане в растежа и 
развитието на крайника. Понякога линеарната склеродерма засяга лицето и скалпа. Кръвните тестове 
обикновено са нормални по отношение на показателите за възпаление. При тази форма на 
заболяването няма значително засягане на вътрешни органи. 
Какво е лечението на локализираната склеродерма? 
То е по посока на ограничаване на възпалителния процес, затова трябва да започне рано. 
Лечението има много малко влияние върху вече отложената фиброзна тъкан. Ако възпалителния 
процес бъде спрян, организмът има възможността да реабсорбира част от фиброзната тъкан и така 
да се стигне до известно омекотяване на засегнатата кожа. Лекарската преценка е важна при избора 
на лечение, тъй като то може да варира от локално (с различни кремове) до включване на 
кортикостероиди и метотрексат. При линеарната склеродерма е необходимо по-агресивно лечение, 
тъй като тъканото засягане в дълбочина е по-изразено. Ако не се проведе лечение, резултатът е 
скъсяване с умаляване на засегнатия крайник. Под твърдата кожа не се развива достатъчно подкожна 
мастна и мускулна тъкан. Втвърдената кожа около ставите води до тяхното деформиране и 
сковаване. За диагнозата най-често се използва термографията като тест, който измерва топлината 
на кожата. Противовъзпалителното лечение включва най-често кортикостероиди или метотрексат. Те 
трябва да бъдат предписани от ревматолог или дерматолог (детски ревматолог или детски 
дерматолог). Резултатът от лечението при локализираната склеродерма е все още в процес на 
проучване. 
Физиотерапията е много важна част от лечението на линеарната склеродерма -раздвижване на 
ставите, покрити с променена кожа, дълбок масаж, физиопроцедури. Важно е да бъдат използвани 
слънцезащитни кремове в областта на лезиите. 
СИСТЕМНА СКЛЕРОДЕРМА 
Как се диагностицира системната склеродерма? Какви са главните симптоми? 
Ранните симптоми са промяна в цвета на пръстите на ръцете и краката при вариране на 
околната температура (Рейно феномен), изтръпване и улцерации по върха на пръстите. Кожата се 
втвърдява и става по-лъскава. По-късно измененията могат да обхванат цялото тяло. Засягат се и 
вътрешни органи, което определя дългосрочната прогноза на болестта. Оценката на състоянието се 
извършва чрез кръвни или други функционални тестове. 
При децата рано се засяга хранопровода, което е причина за смущения в гълтането. Може да се 
засегне и целия стомашно-чревен тракт. От поражението на белите дробове сърцето и бъбреците 
зависи изхода на болестта. 
Какво е лечението на системната форма на склеродермия? 
За съжаление няма лечение, което може да спре напълно прогресирането на това заболяване. 
Използват се кортикостероиди, метотрексат или Д-пенициламин. При Рейно феномен е важно да се 
поддържа добро кръвообращение чрез затопляне. Понякога се налага използването на лекарства 
разширяващи кръвоносните съдове. Когато има засягане на бял дроб или бъбреци се използва 
циклофосфамид. Изборът на подходяща схема на лечение трябва да се извърши от специалист 
ревматолог (детски ревматолог) често в екип с други специалисти. Под проучване са нови 
терапевтични схеми. Наложително е използването на физиотерапия, особено когато е затруднено 
движението в ставите или има затруднения в дишането.